ג'ורג' מקיי

ג'ורג' אנדרו ג'יי. מקיי (באנגלית: George Andrew J. MacKay; נולד ב-13 במרץ 1992) הוא שחקן קולנוע, טלוויזיה ותיאטרון אנגלי. הוא ידוע בעיקר מהופעותיו בסרטים "מתחיל מחדש" (אנ') (2009), "ככה אני חיה עכשיו" (אנ') (2013), "קפטן פנטסטיק" (2016), "אופליה" (2018), "1917" (2019) ו"מינכן, על סף מלחמה" (2021).

בפסטיבל הקולנוע בקאן של שנת 2017 זכה מקיי ב-Trophée Chopard כתגלית השנה, והיה מועמד לפרס באפט"א לכוכב העולה.

ביוגרפיה
ממוזער|מקיי, 2009
מקיי נולד בהאמרסמית' (אנ'), לונדון ב-13 במרץ 1992, בנם של קים בייקר, מעצבת תלבושות, ושל פול מקיי, מנהל במה ותאורן אוסטרלי. הוא גדל בשכונה ליד, בארנס (אנ') עם דייזי, אחותו הצעירה. הוא ממוצא אירי מצד אמו, סבתו מצד אמו במקור מקורק.

מקיי למד בבית הספר הרודיאן (אנ'), בית ספר פרטי בלונדון. כשהיה בן 17, הוא נבחן ללא הצלחה ללימודים בבתי הספר למשחק RADA ו-LAMDA.

 קריירה 
ב-2002, בהיותו תלמיד יסודי, פנה אליו סוכן שחקנים ששאל אותו אם ירצה להיבחן לתפקיד בסרט "פיטר פן" של פי. ג'יי. הוגאן. מקיי השתתף בסדנה ולוהק לתפקיד אחד "הילדים האבודים". 

בטלוויזיה הופיע מקיי בסדרות "רוז ומאלוני", "Footprints in the Snow" ובדרמת הפשע "The Brief".

בשנת 2006 בגיל 14, שיחק בתפקיד ריצ'ו בסרט "אדון הגנבים", עיבוד קולנועי של ספר הילדים רב המכר של קורנליה פונקה. 

בשנת 2006 לוהק לתפקיד ראשי בדרמה "Johnny and the Bomb" של ה-BBC, עיבוד לרומן באותו שם מאת טרי פראצ'ט. 

ב-2008 גילם מקיי את אהרון בלסקי, הצעיר מבני משפחת בלסקי בסרט "התנגדות" שביים וכתב אדוארד זוויק.  

ב-2009 שיחק בתפקיד הארי בסרט "מתחיל מחדש" (אנ') בכיכובו של קלייב אוון. 

בשנת 2011, מקיי כיכב בסרט המוזיקלי "Hunky Dory" של מארק אוונס לצדם של מיני דרייבר, אניירין ברנרד וקימברלי ניקסון שמתרחש בסוונסי בשנות השבעים של המאה העשרים.

ב-2012 גילם מקיי את הדמות הראשית, טוראי טומו פיספול, בסרט "Private Peaceful", והופיע בסרט של ה-BBC Two, "The Best of Men.

ב-2013 שיחק מקיי בתפקיד אדי בסרט "ככה אני חיה עכשיו" (אנ') בבימויו של קווין מקדונלד לצדה של סירשה רונן. הוא כיכב בדמות דייווי בסרט המוזיקלי "Sunshine on Leith" שביים דקסטר פלטשר ובו שירי להקת The Proclaimers.

ב-2014 גילם מקיי את דמותו של ג'ו, בחור בן 20 שיוצא מהארון בבריטניה ההומופובית של שנת 1984 בסרט "גאווה" המבוסס על סיפור אמיתי. בסרט ג'ו מתיידד עם חברי קבוצה הנקראת LGSM (לסביות והומואים למען הכורים) ועם אנשי כפר כורים בוויילס.

מ-14 באפריל ל-23 במאי 2015 הופיע מקיי בתפקיד ראשי בדמות ריצ'רד מילר במחזה "Ah, Wilderness!"מאת יוג'ין או'ניל בבימויה של נטלי אברהמי בתיאטרון יאנג ויק.

ביולי 2015 שיחק מקיי בתפקיד ראשי בדמות לואיס אלדרידג' בדרמה בשני חלקים של ה-BBC, עיבוד לרומן הביכורים של סיידי ג'ונס "המנודים" (אנ'). 

בשנת 2016 גילם את דמותו של ביל טורקוט בהפקה של Hulu לספרו של סטיבן קינג "נובמבר 1963". בין 29 במרץ ל-14 במאי 2016 שיחק מקיי בתפקיד מיק במחזה "מנהל הבית" מאת הרולד פינטר בבימויו של מתיו וורקוס בתיאטרון אולד ויק בלונדון לצדם של טימותי ספול ודניאל מייס. עוד באותה שנה הופיע מקיי בסרט "קפטן פנטסטיק" בדמות בודוון, בנו הבכור של בן קאש (ויגו מורטנסן).

ב-2017 שיחק בתפקיד ג'ק, הדמות הראשית בסרט "סוד בעליית הגג", סרט אימה פסיכולוגי שביים וכתב סרג'יו ג' סנצ'ז בכיכובם של אניה טיילור-ג'וי, צ'ארלי היטון ומיה גות'.

בשנת 2019 שיחק בסרט "ההיסטוריה האמיתית של כנופיית קלי" שביים ג'סטין קורזל. באותה שנה הוא שיחק גם חייל צעיר ממלחמת העולם הראשונה בשם ויליאם סקופילד בסרט המלחמה "1917", בבימויו של סם מנדז. 

באוגוסט 2024, יצא לאור הסרט "The End", סרט מוזיקלי פוסט-אפוקליפטי בבימויו של ג'ושוע אופנהיימר, המתרחש בבונקר תת-קרקעי שבו קבוצה של אנשים עשירים מתחבאת במשך 20 שנה בו משתתף מקיי.

 חיים אישיים 
בנובמבר 2023, מקיי נישא לחברתו בשנים האחרונות דון פורסיית', מאפרת ומעצבת שיער אותה פגש על סט הצילומים של "1917", ולזוג יש שני ילדים.

בינואר 2023, מקיי היה אחד ממאה אנשים בתעשיית הקולנוע הבריטית שחתמו על מכתב הקורא לממשלה לנקוט "פעולה מיידית" נגד ההוצאות להורג הפומביות באיראן.

פילמוגרפיה
קולנוע
שנהסרטתפקידהערות2003פיטר פןקורלי2006אדון הגנביםריצ'ו2008התנגדותאהרון בלסקי2009מתחיל מחדש (אנ')הארי2011Hunky Doryג'ייק זפי2012Private Peacefulטוראי טומו פיספול2013ככה אני חיה עכשיו (אנ')אדמונד "אדי"Sunshine on LeithדייוויFor Those in PerilאהרוןBreakfast With Jonny Wilkinsonג'ייק2014גאווהג'ו "ברומלי" קופרBypassטים2016קפטן פנטסטיקבודוון קאש2017סוד בעליית הגג (אנ')ג'ק2018היכן שהידיים נוגעות (אנ')לוץעבר זמן רב (אנ')גילאופליההמלט (אנ')2019A Guide to Second Date Sexראיין1917סקופילדההיסטוריה האמיתית של כנופיית קלינד קלי2020Nuclearהבן2021מינכן, על סף מלחמהיו לגאטזאב (אנ')ג'ייקוב2022עברתי במקרה (אנ')טובי ניליי2023נשי (אנ')פרטסון2024החיה (אנ')לואיסThe Endהבן2025Rose of Nevadaניק& Sonsג'יימי דייר2026תבונה ורגישותאדוארד פרארס (אנ')TBAMissionדילןCry to Heaven

טלוויזיה
שנהסדרהתפקידהערות2004Rose and Maloneyקאלום הצעיר2 פרקים2005Footprints in the Snowנייתן הילסרט טלוויזיה של ITVThe Briefזאק פארמר2 פרקים2006Johnny and the Bombג'וני מקסוולמיני-סדרהאחרי הצונאמי (אנ')אדם פיבודימיני-סדרה2007בית ממכר עתיקותקיט נאבלססרט טלוויזיה של ITV2012Birdsongטוראי דאגלספרק: "Episode 1"The Best of Menטוראי ויליאם הית'סרט טלוויזיה של BBC Two2015המנודים (אנ')לואיס אלדרידג'2 פרקים2016Neil Gaiman's Likely Storiesסימון פאוורספרק: "Foreign Parts"נובמבר 1963ביל טורקוטתפקיד ראשי; 8 פרקים2018To Provide All Peopleאבאסרט טלוויזיה של BBC One2021The Trickסם בוואןסרט טלוויזיה של BBC One

 תיאטרון 
שנהמחזהתפקידהערות2014גן הבטוןג'קThe Heritage Arts Company בלונדון2015Ah, Wilderness!ריצ'רדתיאטרון יאנג ויק (אנ')2016מנהל הביתמיקאולד ויק

 קישורים חיצוניים 

 ג'ורג' מקיי באתר British Film Institute

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים ממוצא אוסטרלי
קטגוריה:אנגלים ממוצא אירי
קטגוריה:אנגלים שנולדו ב-1992